section_heading: Utjecaj serije
paragraph_text: Kafić Central Perk, jedno od glavnih mjesta radnje kompletne serije, inspirirao je razne imitacije diljem svijeta. Godine 2006. iranski biznismen Mojtaba Asadian započeo je franšizu naziva Central Perk te registrirao ime u 32 zemlje svijeta. Uređenje kafića inspirirano je serijom, a sadržava replike kauča, bara, neonskih natpisa i cigli. Na zidovima kafića također su postavljene slike raznih likova iz serije i glumaca. James Michael Tyler, koji u seriji glumi lika Gunthera, pojavio se na svečanom otvorenju kafića u Dubaiju gdje je radio kao konobar.<ref> Central Perk je prerađen u muzejski primjerak tijekom obilaska studija Warner Bros., a prikazan je i u sklopu The Ellen DeGeneres Show u listopadu 2008. godine. Jennifer Aniston tom je prilikom prvi puta posjetila set nakon završetka snimanja serije 2004. godine.<ref> U razdoblju od 24. rujna do 7. listopada 2009. godine replika Central Perka postavljena je u Broadwick Streetu u Sohou u Londonu. Kafić je prodavao pravu kavu svima onima koji su došli, a u njegovom sklopu su također bili postavljeni i predmeti korišteni u seriji, poput pehara za pobjednika Gellerovog kupa iz epizode treće sezone "The One with the Football".<ref> U Pekingu je u ožujku 2010. godine biznismen Du Xin otvorio kafić naziva Central Perk.<ref>Hong, Haolan and Jo Ling Kent. "'Friends' in China: 'Central Perk' hits Beijing." CNN. 2. srpnja 2010. Preuzeto 4. srpnja 2010. U Indiji postoji pet kafića koji su inspirirani serijom, a dva se nalaze u Chandigarhu (Central Perk) i Kalkuti (F.R.I.E.N.D.S. Cafe) od kojih potonji također sadržava i mnoge predmete iz serije poput pseće statue Chandlera i Joeyja, narandžastu sofu, ljubičasta vrata Monicinog i Rachelinog stana te Phoebein rozi bicikl. Ostala tri kafića nalaze se u Delhiju, Gurugramu i Puneu.<ref> U Pakistanu također postoje dva kafića inspirirana Prijateljima. Jedan je u Lahoreu poznat pod nazivom "Friends Cafe", a drugi u Peshawaru naziva "Central Perk". Oba kafića sadržavaju poznati kauč, gitaru, stol za stolni nogomet, poznate dijaloge iz serije napisane na zidovima, a posebna poslastica su reprize epizoda koje se ponekad vrte na velikom projektoru.<ref>